open-index/open-wikipedia-markdown huggingface dataset:
Α.Ο. Σκαγιοπούλειο Πάτρας

Ο **Αθλητικός Όμιλος Σκαγιοπούλειου Ορφανοτροφείου**, είναι αθλητικός σύλλογος της Πάτρας. Διατηρεί τμήματα καλαθοσφαίρισης και  πετοσφαίρισης και αποτελεί μέλος της ΕΣΚΑ-Η. Τα πρώτα χρόνια ίδρυσης του διατηρούσε ορειβατικό τμήμα αλλά και κλασικού αθλητισμού και για πολλά χρόνια τμήμα ποδηλασίας. 

Έχει ιδιόκτητο κλειστό γυμναστήριο το οποίο βρίσκεται στον προαύλιο χώρο του Σκαγιοπούλειου ορφανοτροφείου στην ομώνυμη περιοχή της πόλης της Πάτρας.

## Ιστορία
Ιδρύθηκε το 1925 σαν σύλλογος του Σκαγιοπούλειου ορφανοτροφείου και αγωνίζονταν σε αυτόν για πολλά χρόνια αποκλειστικά μόνο τρόφιμοι του. Με την ίδρυση του πήρε μέρος σε πολλά φιλικά παιχνίδια και από το 1929 στα τοπικά πρωταθλήματα καλαθοσφαίρισης και πετοσφαίρισης της Πάτρας. Πρωταθλητής Πατρών και στα δύο αθλήματα πολλές φορές, με βασικούς αντίπαλους τον Απόλλωνα, την Παναχαϊκή, την ΕΑΠ και τον ΠΟΠ. Αναγνωρίστηκε επίσημα από τον ΣΕΓΑΣ το 1948 ώστε να έχει δικαίωμα να αγωνιστεί στο Πανελλήνιο Πρωτάθλημα όπου είχε προκριθεί.

## Καλαθοσφαίριση
Το τμήμα καλαθοσφαίρισης είναι αυτό με τις μεγαλύτερες διακρίσεις για τον σύλλογο. Έχει συμμετάσχει σε τρία εθνικά πρωταθλήματα σαν Πρωταθλητής Πατρών, το 1948-49, το 1950-51 και το 1953-54. Έχει και πολλές συμμετοχές στην Γ' Εθνική Κατηγορία.

Στο πρώτο Πανελλήνιο Πρωτάθλημα που συμμετείχε του 1948-49 κατέλαβε την 7η και τελευταία θέση, οι αθλητές που συμμετείχαν σε αυτό το πρωτάθλημα ήταν οι Βαθυπούλιας, Βλάχος, Μπελεγρής, Παλλαδάς, Μητρόπουλος, Κοκοσούλης, Μπενέτσης, Κασπίρης, Καλοβορνάς και προπονητής ο Π. Μαγκίνας, όλοι τρόφιμοι-ορφανά του ιδρύματος. Σημείωσε 6 ήττες, αυτές ήταν με Τρίτων 21-61, με Άρη 27-55, με Ολυμπιακό 22-55, με Παναθηναϊκό 31-38, με Σπόρτιγκ 31-48 και με τη ΧΑΝΘ 10-75. Πρώτος σκόρερ του Σκαγιοπουλείου και 6ος στο πρωτάθλημα ήταν ο Βαθυπούλιας με 53 πόντους..

Στο Πανελλήνιο Πρωτάθλημα του 1950-51 κατέλαβε την 6η και προτελευταία θέση, όπως και στο πανελλήνιο πρωτάθλημα του 1952-53 που κατέλαβε την 5η και προτελευταία θέση. Έχει αγωνιστεί στην Γ' Εθνική και την περίοδο 1978-79 διεκδίκησε χωρίς επιτυχία την άνοδο του στην Β' Εθνική κατηγορία. Σήμερα αγωνίζεται στο τοπικό πρωτάθλημα της ΕΣΚΑ-Η.

Προπονητής ήταν ο Στάθης Μαστρογιαννόπουλος για 26 χρόνια. Τα τελευταία 3 χρόνια προπονητής είναι ο Γ. Μιχαλόπουλος παλιός παίχτης της ομάδας.      

## Πετοσφαίριση
Το τμήμα Βόλευ του συλλόγου αγωνίζεται ανελλιπώς στα τοπικά πρωταθλήματα.

## Παραπομπές


## Πηγές

**Αθλητική Ηχώ*, φύλλο 13 Οκτωβρίου 1949
**Αθλητική Ηχώ*, φύλλο 1 Ιουλίου 1951
**100 χρόνια Μπάσκετ 1891-1991*, Έκδοση περιοδικό *Τρίποντο*, Αθήνα 1991
* Κωνσταντίνος Ίντος, *Η Ιστορία του Άρη. Μπάσκετ 1922-2000*, τόμος 2, Θεσσαλονίκη 2000.



Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι ποδηλασίας
Κατηγορία:Σωματεία Ε.Σ.Κ.Α.Η.
Κατηγορία:Σωματεία Ε.Σ.ΠΕ.Π.
Κατηγορία:Ορφανοτροφεία στην Ελλάδα
Κατηγορία:Ιδρύσεις αθλητικών συλλόγων το 1925
Κατηγορία:Ιδρύσεις ομάδων καλαθοσφαίρισης σε άγνωστο έτος
Emirates Airlines

Η **Emirates** (αραβικά: طَيَران الإمارات) είναι αεροπορική εταιρεία που έχει βάση το Διεθνές Αεροδρόμιο του Ντουμπάι στο Ντουμπάι. Ιδρύθηκε το 1985. Είναι θυγατρική της The Emirates Group που ανήκει εξ' ολοκλήρου στην Investment Corporation of Dubai της κυβέρνησης του Ντουμπάι. Λειτουργεί περισσότερες απο 3.600 πτήσεις την εβδομάδα από το Διεθνές Αεροδρόμιο του Ντουμπάι σε περισσότερες από 150 πόλεις σε 74 διαφορετικές χώρες. Τις εμπορευματικές δραστηριότητές της, της έχει αναλάβει μια από τις θυγατρικές της εταιρείες, η Emirates SkyCargo.

Η Emirates λειτουργεί έναν ανάμεικτο στόλο, με αεροσκάφη ευρείας ατράκτου της Boeing και της Airbus. Είναι επίσης μια από τις λίγες αεροπορικές εταιρείες που λειτουργούν μόνο αεροσκάφη ευρείας ατράκτου, με κυριότερο το Boeing 777. Έχει επίσης παραγγείλει συνολικά 140 Airbus A380 και έχει γίνει ο μεγαλύτερος χρήστης τους, μπροστά απ' την Singapore Airlines. Είναι η καλύτερη αεροπορική εταιρεία  στον κόσμο, με κανένα δυστύχημα ως τώρα, και έχει γίνει η μεγαλύτερη εταιρεία της Μέσης Ανατολής ως προς τα έσοδα, το μέγεθος του στόλου και τους επιβάτες που μετέφερε το 2007.

Η Emirates έχει χτίσει ένα βαρύ όνομα ως ηγέτης στην αεροπορική βιομηχανία, κυρίως στον τομέα της πολύ γρήγορης ανάπτυξής της.

## Προορισμοί
Η Emirates πραγματοποιεί πάνω από 3.000 πτήσεις κάθε εβδομάδα σε πάνω από 160 προορισμούς σε περισσότερες από 70 χώρες σε έξι ηπείρους από το Ντουμπάι. Αρκετοί νέοι προορισμοί προστίθενται κάθε χρόνο.

## Τμήματα
### Emirates SkyCargo
Η Emirates SkyCargo είναι το τμήμα των εμπορευματικών αερομεταφορών της Emirates. Ξεκίνησε τη λειτουργία του τον Οκτώβριο του 1985, την ίδια χρονιά που ιδρύθηκε η Emirates και άρχισε να παρέχει τις υπηρεσίες της το 2001 με ένα φορτηγό Boeing 747. Εξυπηρετεί 10 αποκλειστικούς προορισμούς φορτίου, εκτός των άλλων από κοινού με το δίκτυο της Emirates.

## Εικόνες

 Emirates 01.jpg|Ένα Boeing 777 της Emirates
 Emirates Airbus A380 (A6-EDS) departs London Heathrow 11April2015.jpg|Ένα Airbus A380 της Emirates


## Αεροσκάφη

### Παλαιότερα αεροσκάφη της εταιρίας

## Παραπομπές


## Εξωτερικοί σύνδεσμοι

* 

Κατηγορία:Αεροπορικές εταιρείες των Ηνωμένων Αραβικών Εμιράτων
Θέμις (υποθετικός δορυφόρος)

Η **Θέμις** (αγγλικά: *Themis*) είναι ένας υποθετικός δορυφόρος του Κρόνου. Στις 28 Απριλίου του 1905 ο Ουίλλιαμ Χένρι Πίκερινγκ, ο οποίος είχε ανακαλύψει επτά χρόνια νωρίτερα την Φοίβη, ανακοίνωσε την ανακάλυψη του 10ου δορυφόρου του Κρόνου στον οποίο έδωσε αμέσως το όνομα Θέμις. Οι φωτογραφικές πλάκες στις οποίες υποτίθεται ότι εμφανιζόταν, δεκατρείς συνολικά, καλύπτουν την περίοδο από 17 Απριλίου έως 8 Ιουλίου 1904.

Ο Ουίλλιαμ Χένρι Πίκερινγκ υπολόγισε τη διάμετρό σε 38 Μίλια (61 χιλιόμετρα) όπως και τη διάμετρο της Φοίβης, και ολοφάνερα είχε υπερεκτιμήσει την λευκαύγειά του· χρησιμοποιώντας τη σύγχρονη φιγούρα για τη Φοίβης, δίνοντας στη Θέμις μια διάμετρο των 200 χλμ.

Περιέργως, τον Απρίλιο του 1861, ο Hermann Goldschmidt είχε πιστέψει ότι είχε ανακαλύψει έναν νέο δορυφόρο του Κρόνου ανάμεσα στον Τιτάνα και τον Υπερίωνα, τον οποίο ονόμασε Χείρωνα. Ο Χείρων επίσης δεν υπάρχει (αλλά υπάρχει κομήτης/αστεροειδής με το όνομα 2060 Χείρων).

Ο Πίκερινγκ βραβεύτηκε το 1906 από την Γαλλική Ακαδημία Επιστημών με το Βραβείο Lalande για την «ανακάλυψη του ενάτου και δεκάτου δορυφόρου του Κρόνου».

Ο πραγματικός δέκατος δορυφόρος του Κρόνου είναι ο Ιανός, ο οποίος ανακαλύφθηκε το 1966 και επιβεβαιώθηκε το 1980.

Υπάρχει επίσης αστεροειδής με το όνομα 24 Θέμις.

## Παραπομπές
* Harvard College Observatory Bulletin No. 189, p.1 (Avril 1905)
* Annals of Harvard College Observatory, vol. 53, no. 9, pp. 173-185 (1905)
* AnHar '''53''' (1905) 173
* AnHar '''61''' (1908) 86
* Obs '''28''' (1905) 12:433
* PASP '''18''' (1906) 96
* Obs '''31''' (1908) 8:295
* MNRAS '''69''' (1909) 215
* Obs '''32''' (1909) 3:79

Κατηγορία:Φυσικοί δορυφόροι Κρόνου
Κατηγορία:Υποθετικοί δορυφόροι
Αργοσαρωνικός

right|thumb|250px|Δορυφορική εικόνα της περιοχής του Αργοσαρωνικού.
Ο **Αργοσαρωνικός** είναι η γεωγραφική περιοχή που περιλαμβάνει το Σαρωνικό κόλπο, τον Αργολικό κόλπο και την νότια Αργολική ακτή. 

Στο μεγαλύτερο μέρος της, η περιοχή του Αργοσαρωνικού ανήκε διοικητικά στον Νομό Αττικής μέχρι το 1964 όπου εντάχθηκε στο νεοιδρυθέντα Νομό Πειραιά μέχρι την κατάργηση του το 1972 ενώ στην συνέχεια επανεντάχθηκε στο Νόμο Αττικής μέχρι την κατάργηση των νομών το 2010. Με την εφαρμογή του μεταρρυθμιστικού Σχεδίου Καλλικράτης (2011) αποτελεί την Περιφερειακή Ενότητα Νήσων της Περιφέρειας Αττικής.

Περιλαμβάνει τα νησιά Αίγινα, Σαλαμίνα, Σπέτσες, Ύδρα, Πόρο, Αγκίστρι, Δοκό και πολλά άλλα μικρότερα νησιά και βραχονησίδες. Η περιοχή του Αργοσαρωνικού συγκεντρώνει τα περισσότερα σκάφη και ιστιοφόρα στον ελλαδικό χώρο, κατά τους καλοκαιρινούς μήνες.

## Κατάλογος νησιών Αργοσαρωνικού
Τζάρνσαξα (δορυφόρος)

μικρογραφία|3D μοντέλο του φυσικού δορυφόρου του πλανήτη Κρόνου "Τζάρνσαξα" ή "Κρόνος L"

Η **Τζάρνσαξα** () ή **Κρόνος L** (Saturn L) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Τζαν Κλίνα στις 26 Ιουνίου του 2006, ύστερα από παρατηρήσεις στο διάστημα μεταξύ 5 Ιανουαρίου και 29 Απριλίου 2006 και του δόθηκε η προσωρινή ονομασία **S/2006 S 6**.

Έχει περίπου 6 χλμ. διάμετρο και περιφέρεται γύρω από τον Κρόνο σε μέση απόσταση 18.556.900 χλμ. σε 943,784 ημέρες, σχηματίζοντας κλίση 162,9° προς την εκλειπτική (164,1° προς τον Ισημερινό του Κρόνου), με ανάδρομη φορά και εκκεντρότητα 0,1918.

Πήρε το όνομά του από την Τζάρνσαξα, ένα γίγαντα της Σκανδιναβικής μυθολογίας.

## Παραπομπές


## Εξωτερικοί σύνδεσμοι
* Τζάρνσαξα από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Ευρωπαϊκό Ταμείο Περιφερειακής Ανάπτυξης

Το **Ευρωπαϊκό Ταμείο Περιφερειακής Ανάπτυξης (ΕΤΠΑ)** είναι το βασικό χρηματοδοτικό μέσο της Ευρωπαϊκής Ένωσης για την ενίσχυση της οικονομικής και της κοινωνικής συνοχής μειώνοντας τις περιφερειακές διαφορές. Η συμβολή αυτή πραγματοποιείται μέσω της στήριξης της ανάπτυξης και των διαρθρωτικών προσαρμογών των περιφερειακών οικονομιών, συμπεριλαμβανομένης και της ανασυγκρότησης βιομηχανικών περιοχών που παρακμάζουν.

Ιδρύθηκε το 1975 με κύρια αποστολή τη μείωση των περιφερειακών ανισοτήτων. Πρόκειται για το μεγαλύτερο από πλευράς πόρων, διαρθρωτικό όργανο της Ε.Ε.. Η παρέμβαση του ΕΤΠΑ επικεντρώνεται σε ορισμένες θεματικές προτεραιότητες που αντικατοπτρίζουν τη φύση των στόχων «Σύγκλιση», «Περιφερειακή ανταγωνιστικότητα και απασχόληση» και «Ευρωπαϊκή εδαφική συνεργασία».

Πρόκειται, ιδίως, για χρηματοδοτήσεις που αφορούν:
*τις επενδύσεις που συμβάλλουν στη δημιουργία βιώσιμων θέσεων απασχόλησης
*τις επενδύσεις σε υποδομές
*τα μέτρα στήριξης της περιφερειακής και τοπικής ανάπτυξης, που περιλαμβάνουν την παροχή βοήθειας και υπηρεσιών στις επιχειρήσεις, ιδίως στις μικρές και μεσαίες επιχειρήσεις (ΜΜΕ)
*την τεχνική βοήθεια

## Αναφορές
*[Κανονισμός του Ευρωπαϊκού Ταμείου Περιφερειακής Ανάπτυξης  (PDF, 260KB) ](http://ec.europa.eu/regional_policy/sources/docoffic/official/regulation/pdf/2007/feder/ce_1080(2006)_el.pdf)

## Εξωτερικοί σύνδεσμοι

*Ιστότοπος της ΜΟΔ ΑΕ για το ΕΣΠΑ
*Παρουσίαση του ΕΣΠΑ από την ΕΕ

Κατηγορία:Ευρωπαϊκή Ένωση
Πεταλιοί

Οι **Πεταλιοί** είναι νησιωτικό σύμπλεγμα που βρίσκεται στον νότιο Ευβοϊκό κόλπο. Ανήκουν στον δήμο Καρύστου της περιφέρειας Στερεάς Ελλάδας. Το σύμπλεγμα περιλαμβάνει 10 νησιά τα οποία είναι όλα ακατοίκητα. Στο κοντινό παρελθόν όμως, διατηρούσαν έναν μικρό πληθυσμό η Μεγαλόνησος και το Χερσονήσι τα οποία είναι και τα μεγαλύτερα νησιά του συμπλέγματος. Τα υπόλοιπα νησιά του συμπλέγματος είναι τα Αβγό, Λαμπερούσα, Λουλούδι, Μακρονήσι, Ποντικόνησο, Πράσο, Τράγος και Φούντι. Η συνολική έκταση του συμπλέγματος είναι περίπου 22,5 τετραγωνικά χιλιόμετρα. Τα νησιά που αποτελούν το σύμπλεγμα αναφέρονται παρακάτω κατά αλφαβητική σειρά. 

## Τα νησιά των Πεταλιών

## Ιστορικά στοιχεία
Οι Πεταλιοί την εποχή της τουρκοκρατίας ανήκαν στον Ομέρ πασά της Καρύστου και φιλοξενούσαν το χαρέμι του. Μάλιστα µε την εγκαθίδρυση του νεοελληνικού κράτους, αναγνωρίστηκε η κυριότητα των Πεταλιών στον Οµέρ Πασά για περίπου µία δεκαετία. Αργότερα ο Οµέρ Πασάς τους πούλησε στον Ιωάννη Παπαρρηγόπουλο, τότε πρόξενο της Ρωσίας στην Ελλάδα και σύμβουλο Επικρατείας του τσάρου Νικολάου Α’. Το 1846 ο οι Πεταλιοί πουληθήκαν από τον Παπαρρηγόπουλο στους αδελφούς Λέοντα και Αλέξανδρο I. Σενιέβιν, Ρώσους αξιωματικούς της αυλής του Νικολάου Α’, όπου το 1848, ο Λέων (Leonid) Σενιέβιν έχτισε ορθόδοξο ναό στο Ξερονήσι των Πεταλιών, όπως αναγράφει µέχρι σήμερα η εντοιχισμένη επιγραφή.

Το 1871 οι Πεταλιοί δωρίστηκαν από τους αδελφούς Σενιέβιν, εκ μέρους του τσάρου Αλέξανδρου Β', στον  Γεώργιο Α' µε την ευκαιρία των γάμων του µε την ανιψιά του τσάρου Όλγα Κωνσταντίνοβνα.  Με τη δολοφονία του Γεώργιου Α’ στις 18 Μαρτίου 1913 και οι Πεταλιοί πέρασαν στην κυριότητα του Γεωργίου Β', όπου το 1916 τους µεταβίβασε στα αδέλφια Λεωνίδα Ανδρ. Εµπειρίκο και Μαρή Ανδρ. Εµπειρίκο της γνωστής εφοπλιστικής οικογενείας Εμπειρίκου.

Αργότερα αποκτήθηκε το ένα τρίτο από τον αδελφό τους Μιχ. Ανδρ. Εµπειρίκο. Τα ποσοστά τους (ένα τρίτο έκαστος) αποκτήθηκαν αργότερα από τη βρετανική εταιρεία συμφερόντων τους Byron Steaming Co. Ltd.. Η συγκεκριμένη εταιρεία το 1926 αποκτήθηκε εξ ολόκληρου από τον Μαρή Ανδρ. Εµπειρίκο, ιδρύοντας το 1926 την Κτήμα Πεταλιοί ΑΕ, στην οποία και µεταβίβασε τις 10 νησίδες ως «*εισφορά σε είδος*». 

Σήμερα το ιδιοκτησιακό καθεστώς δεν είναι σαφές καθώς φαίνεται να υπάρχει δικαστική διαμάχη μεταξύ των εφοπλιστών Μαρή Εμπειρίκου (εγγονός του Μαρη Ανδρ. Εμπειρικού) και του Σπύρου Καρνέση. 

## Παραπομπές


## Εξωτερικοί σύνδεσμοι

*Wikimapia - Οι Πεταλιοί

κατηγορία:ιδιωτικά νησιά Ελλάδας
κατηγορία:Νησιωτικά συμπλέγματα Ελλάδας
Κατηγορία:Βραχονησίδες Εύβοιας
Κατηγορία:Ελληνικές βραχονησίδες
Χείρων (υποθετικός δορυφόρος)

Ο **Χείρων** (Αγγλ. **Chiron**) είναι ένας υποθετικός δορυφόρος του  Κρόνου.

Τον Απρίλιο του 1861, ο Χέρμαν Γκόλντσμιτ είχε πιστέψει ότι είχε ανακαλύψει έναν νέο δορυφόρο του Κρόνου ανάμεσα στον Τιτάνα και τον Υπερίωνα, τον οποίο ονόμασε Χείρωνα. Το ίδιο συνέβη και στις 28 Απριλίου του 1905 όταν ο Ουίλλιαμ Χ. Πίκερινγκ, ο οποίος είχε ανακαλύψει επτά χρόνια νωρίτερα την Φοίβη, ανακοίνωσε την ανακάλυψη του 10ου δορυφόρου του Κρόνου στον οποίο έδωσε αμέσως το όνομα Θέμις. Η Θέμις όμως, όπως και ο Χείρων δεν έχουν εντοπιστεί ξανά.

Υπάρχει όμως ένας κομήτης/κένταυρος με το όνομα 2060 Χείρων).

## Εξωτερικοί σύνδεσμοι
*Saturn's Ninth and Tenth Moons

Κατηγορία:Φυσικοί δορυφόροι Κρόνου
Κατηγορία:Υποθετικοί δορυφόροι
Μικρός Πρίγκιπας (αποσαφήνιση)

**Μικρός Πρίγκιπας** ονομάζεται
* το μυθιστόρημα Ο Μικρός Πρίγκιπας του Αντουάν ντε Σαιντ-Εξυπερύ και
* ο δορυφόρος Μικρός Πρίγκιπας (δορυφόρος) του αστεροειδή *45 Ευγενία*.
Κύπελλο Κύπρου ποδοσφαίρου ανδρών 1953-54

Το **Κύπελλο Κύπρου 1953-54** ήταν η 17η έκδοση του Κυπέλλου Κύπρου. Νικήτρια ήταν η Τσετίν Καγιά για δεύτερη φορά στην ιστορία της.

## Σύστημα διεξαγωγής
Στο κύπελλο Κύπρου 1953-54 συμμετείχαν οι 9 ομάδες του πρωταθλήματος Α΄ κατηγορίας 1953-54 και οι 9 ομάδες του πρωταθλήματος Β΄ κατηγορίας 1953-54. Διεξήχθη σε 7 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.

Από τον Α΄ γύρο ξεκίνησαν οι 9 ομάδες της Α΄ κατηγορίας και οι 4 πρώτες ομάδες της Β΄ κατηγορίας (οι 2 επικεφαλής κάθε ομίλου). Οι υπόλοιπες 5 ομάδες της Β΄ κατηγορίας έδωσαν προκριματικούς αγώνες ούτως ώστε μόνο μία από αυτές να συμμετάσχει στον Α΄ γύρο. Η κλήρωση των αγώνων πραγματοποιήθηκε μεταξύ των ομάδων κάθε ομίλου ούτως ώστε στον Γ΄ προκριματικό γύρο να συμμετάσχει μία ομάδα από κάθε όμιλο.

## Α΄ προκριματικός γύρος




## Β΄ προκριματικός γύρος




## Γ΄ προκριματικός γύρος




## Α΄ γύρος




## Προημιτελικά




## Ημιτελικά




1Η Νέα Σαλαμίνα ήταν η πρώτη ομάδα που ενώ συμμετείχε στη Β΄ κατηγορία έφτασε στα ημιτελικά του κυπέλλου Κύπρου. Παραμένει μέχρι σήμερα η καλύτερη πορεία ομάδας Β΄ κατηγορίας στο θεσμό του κυπέλλου Κύπρου, μαζί με την πορεία του Ορφέα Λευκωσίας την περίοδο 1983-84, της ΠΑΕΕΚ την περίοδο 1984-85 και της ΑΕΠ την περίοδο 2005-06 που επίσης έφτασαν στα ημιτελικά.

## Τελικός
Στον τελικό προκρίθηκαν η Τσετίν Καγιά και ο Πεζοπορικός. Ο τελικός διεξήχθη στις 27 Ιουνίου 1954 στο Παλιό Γ.Σ.Π. (το οποίο ήταν και έδρα της Τσετίν Καγιά) στη Λευκωσία. Νικήτρια ήταν η Τσετίν Καγιά με σκορ 2-1.

Διαιτητής: Μπεν Ρούπι (Ισραήλ)

Τσετίν Καγιά:
Ερόλ Τουρκέρ, Οζτέν, Γιλντάν Μουσλού, Οούζ Καραγέλ, Ντερβίς Πατούνας «Άραπ», Φικρέτ Αχμέτ, Ερντογάν Ασαρντάγ, Ερόλ Καζίμ, Βετάτ Σαλήχ «Τζίπσης», Μουσταφά Δευτέραλη, Τζεμάλ Ντεσότο «Άραπ»

Πεζοπορικός: 
Λάκης Μιχαηλίδης, Μιχαλάκης Κυριακίδης, Παναής Αντωνίου «Τούμπας», Ξάνθος Ιακωβίδης, Νώνης Προδρόμου, Κόκος Λουκαΐδης, Κοκής Θεμιστοκλέους, Τάκης Χαραλάμπους, Ανδρέας Παπαδόπουλος, Δημήτρης Χειμωνίδης «Ππερεντές», Άριστος Καϊσίδης,

Σκόρερ: 16΄ 1-0 Ερντογάν Ασαρντάγ, 58΄ 2-0 Βετάτ Σαλήχ «Τζίπσης», 60΄ 2-1 Ανδρέας Παπαδόπουλος

## Παραπομπές


## Πηγές
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1953-54

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1953-1954
Κύπελλο Κύπρου ποδοσφαίρου ανδρών 1954-55

Το **Κύπελλο Κύπρου 1954-55** ήταν η 18η έκδοση του Κυπέλλου Κύπρου. Νικήτρια ήταν η ΕΠΑ για πέμπτη φορά στην ιστορία της.

## Σύστημα διεξαγωγής
Στο κύπελλο Κύπρου 1954-55 συμμετείχαν οι 10 ομάδες του πρωταθλήματος Α΄ κατηγορίας 1954-55 και 6 από 11 τις ομάδες του πρωταθλήματος Β΄ κατηγορίας 1954-55. Οι 6 ομάδες της Β΄ κατηγορίας που είχαν δικαίωμα συμμετοχής ήταν οι 3 πρωταθλήτριες των ομίλων (Νέα Σαλαμίνα, Ορφέας Λευκωσίας και Ανταίος Λεμεσού) ενώ οι άλλες 3 (Ντεμίρσπορ Λάρνακας, Τουρκ Κουτζιούκ και Κενσγίκ Κιουτζιού) προέκυψαν μέσα από κλήρωση των υπόλοιπων 8 ομάδων της Β΄ κατηγορίας.

Το κύπελλο διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.

## Α΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν η ΕΠΑ και ο Πεζοπορικός. Ο τελικός διεξήχθη στις 10 Ιουλίου 1955 στο Παλιό Γ.Σ.Π. στη Λευκωσία. Νικήτρια ήταν η ΕΠΑ με σκορ 2-1.

Διαιτητής: Αλή Σιτκή

ΕΠΑ:
Νίκος Πύργος, Μιχαλάκης Παπακωνσταντίνου, Στέλιος Παστού, Τάκης Χριστοδουλίδης, Θεόδωρος Γεωργίου, Ανδρέας Περόν, Κοκής Ιωάννου, Αράμ Τερζιάν, Κωστάκης Λουρουτζιάτης, Αλέξης Παπακωνσταντίνου, Σπύρος Κυπριανού

Πεζοπορικός: 
Λάκης Μιχαηλίδης, Μιχαλάκης Κυριακίδης, Παναής Αντωνίου «Τούμπας», Ανδρέας Ασσιώτης, Νώνης Προδρόμου, Κόκος Λουκαΐδης, Άριστος Καϊσίδης, Τάκης Χαραλάμπους, Ανδρέας Παπαδόπουλος, Μιλτής Μιχαηλίδης, Κόκος Μυτίστης

Σκόρερ: 3΄ 1-0 Αράμ Τερζιάν, 60΄ 2-0 Κωστάκης Λουρουτζιάτης, 62΄ 2-1 Άριστος Καϊσίδης

## Παραπομπές


## Πηγές
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1954-55

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1954-1955
Κύπελλο Κύπρου ποδοσφαίρου ανδρών 1958-59

Το **Κύπελλο Κύπρου 1958-59** ήταν η 19η έκδοση του Κυπέλλου Κύπρου. Νικήτρια ήταν η Ανόρθωση για δεύτερη φορά στην ιστορία της.

## Κύπελλο Ανεξαρτησίας
Την περίοδο 1958-59 η Κυπριακή Ομοσπονδία Ποδοσφαίρου (ΚΟΠ) δεν διοργάνωσε τα πρωταθλήματα Α΄ κατηγορίας και Β΄ κατηγορίας λόγω της έκρυθμης κατάστασης που επικρατούσε στην Κύπρο (αγώνας της ΕΟΚΑ). Μετά την υπογραφή των συμφωνιών (19 Φεβρουαρίου 1959) για τη δημιουργία ανεξάρτητου κυπριακού κράτους και τον τερματισμό τους αγώνα της ΕΟΚΑ, η ΚΟΠ, σε μια προσπάθεια να ενεργοποιήσει αγωνιστικά της ομάδες που ήταν αδρανείς για πολλούς μήνες, προκήρυξε ειδικό κύπελλο με την ονομασία «Κύπελλο Ανεξαρτησίας». Η διοργάνωση θεωρήθηκε επίσημη, ως μια από τις αγωνιστικές περιόδους του κυπέλλου Κύπρου.

## Σύστημα διεξαγωγής
Στο ειδικό κύπελλο πήραν μέρος 18 ομάδες. Οι 11 ομάδες είχαν δικαίωμα συμμετοχής στην Α΄ κατηγορία και οι υπόλοιπες 7 στη Β΄ κατηγορία. Διεξήχθη σε 4 γύρους. Στον Α΄ γύρο οι αγώνες ήταν διπλοί, κάθε ομάδα αγωνιζόταν εντός και εκτός έδρας. Η διευθέτηση αυτή έγινε ούτως ώστε οι ομάδες να αγωνισθούν σε όσο το δυνατό περισσότερους αγώνες. Από τα προημιτελικά και μετέπειτα οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.

## Α΄ γύρος




*Σε παρένθεση η κατηγορία (Α΄ ή Β΄) στην οποία κάθε ομάδα είχε δικαίωμα συμμετοχής την περίοδο 1958-59.
1Προκρίθηκε η ΑΕΛ μετά από κλήρωση.

## Προημιτελικά




Συμπληρωματικός αγώνας




*Σε παρένθεση η κατηγορία (Α΄ ή Β΄) στην οποία κάθε ομάδα είχε δικαίωμα συμμετοχής την περίοδο 1958-59.

## Ημιτελικά




*Σε παρένθεση η κατηγορία (Α΄ ή Β΄) στην οποία κάθε ομάδα είχε δικαίωμα συμμετοχής την περίοδο 1958-59.

## Τελικός
Στον τελικό προκρίθηκαν η Ανόρθωση και η ΑΕΛ. Ο τελικός διεξήχθη στις 28 Ιουνίου 1959 στο Παλιό Γ.Σ.Π. στη Λευκωσία. Νικήτρια ήταν η Ανόρθωση με σκορ 1-0.

Διαιτητής: Πάμπος Αβρααμίδης

Ανόρθωση:
Αλέξανδρος Χαμπίδης «Πάπυρος», Πάμπος Χαραλάμπους, Μιχάλης Ιωάννου «Σιαήλης», Πανίκος Ιακώβου, Ανδρέας Οδυσσέως, Αντώνης Τσούκκας «Καράς», Δημήτρης Ζάγκυλος, Άντης Κωνσταντίνου, Μιχάλης Γιασεμή «Σιαλής», Μαυρίκιος Άσπρου, Παντελάκης Γερολέμου

ΑΕΛ: 
Τάκης Μαλακτός, Ανδρέας Μουστάκης, Κώστας Πάμπου «Μαυρόκολος», Μάριος Κίνας, Λούκας Μενελάου, Λευκής Στυλιανίδης, Ζηνωνής Παπαδόπουλος, Φοίνος Ονησιφόρου, Χριστόδουλος Μιχαήλ «Ττοουλής»

Σκόρερ: 28΄ 1-0 (π.) Παντελάκης Γερολέμου

## Παραπομπές


## Πηγές
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1958-1959
Ανάγλυφος χάρτης

thumb|right|350px|Ανάγλυφος χάρτης της υδρογείου.
**Ανάγλυφος χάρτης** χαρακτηρίζεται εκείνος ο χάρτης που με ανάγλυφες παραστάσεις απεικονίζει την μορφή μιας φυσικής επιφάνειας (Γης, Σελήνης κ.λπ.) σε μικρογραφία. Οι ανάγλυφοι χάρτες κατασκευάζονται επί τη βάση χαρτών στους οποίους η μορφή του εδάφους παριστάνεται με χωροσταθμικές καμπύλες*, οι δε επιπεδομετρικές λεπτομέρειες και τα διάφορα αντικείμενα φέρονται με συνθηματικές παραστάσεις.

## Κατασκευή
Ευκολότερη μέθοδος δημιουργίας ανάγλυφου χάρτη, είναι αυτή που γίνεται μέσα σε αμμοδοχείο με προσθαφαιρέσεις άμμου. Η συνηθέστερη όμως μέθοδος μόνιμης κατασκευής ανάγλυφου χάρτη είναι η ακόλουθη: Αρχικά γίνεται αντιγραφή, διαδοχικά, όλων των χωροσταθμικών καμπύλων της χαρτογραφούμενης επιφάνειας χωριστά σε διαφανή χάρτη. Στη συνέχεια οι διαφανείς χάρτες αυτοί αντιγράφονται σε ισάριθμα τεμάχια χαρτονιού ή ξύλου, συνήθως σε λεπτά φύλλα κόντρα πλακέ, πάχους ανάλογου της ισοδιάστασης των καμπυλών. Ακολούθως τα τεμάχια αυτά κόβονται (ξακρίζονται) στο ακριβές σχήμα των καμπυλών και επικολλούνται το ένα ύπερθεν του άλλου κατά σειρά και όλα μαζί φέρονται πάνω σε στερεό ξύλινο πίνακα.
Όταν τελικά κολληθούν όλα τα τεμάχια, οι προκύπτουσες γωνιώδεις προεξοχές εξαφανίζονται μετά την παρένθεση κάποιας πλαστικής ουσίας. Τέλος η όλη αυτή κατασκευή τοποθετείται μέσα σε πλαίσιο και χύνεται επ' αυτής καλλιτεχνικός γύψος απ΄ όπου και λαμβάνεται έτσι το αρνητικό πρότυπο που χρησιμεύει στη συνέχεια για τη λήψη πολλών αντιτύπων.
Στη τελική φάση τα αντίτυπα χρωματίζονται ανάλογα με κατάλληλα ελαιοχρώματα προκειμένου η απεικόνιση να είναι περισσότερο πραγματική.

Συνηθέστερη χρήση ανάγλυφων χαρτών γίνεται σε εκπαιδευτικά ιδρύματα, σχολεία, σε κέντρα στρατιωτικών επιχειρήσεων, κ.λπ.

Κατηγορία:Χαρτογραφία
Κύπελλο Κύπρου ποδοσφαίρου ανδρών 1961-62

Το **Κύπελλο Κύπρου 1961-62** ήταν η 20η έκδοση του Κυπέλλου Κύπρου. Νικήτρια ήταν η Ανόρθωση για τρίτη φορά στην ιστορία της.

## Σύστημα διεξαγωγής
Στο κύπελλο Κύπρου 1961-62 συμμετείχαν οι ομάδες του πρωταθλήματος Α΄ κατηγορίας 1961-62 και οι ομάδες του πρωταθλήματος Β΄ κατηγορίας 1961-62. Διεξήχθη σε 5 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας. 

## Α΄ γύρος




## Β΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν η Ανόρθωση και ο Ολυμπιακός. Ο τελικός διεξήχθη στις 17 Ιουνίου 1962 στο Παλιό Γ.Σ.Π. (το οποίο ήταν και έδρα του Ολυμπιακού) στη Λευκωσία. Νικήτρια ήταν η Ανόρθωση με σκορ 5-2.

Ανόρθωση: Πάπυρος, Χαραλάμπους, Σιαηλής, Κώστας, Καράς, Άντης, Σιαλής, Άσπρου, Σιάηλος, Κοκκινής, Θωμάς

Ολυμπιακός: Φιλώτας, Χ"Κωνσταντής, Μαύρος, Ματσουκάρης, Φειδίας, Κοσμάς, Δημητριάδης, Πιερίδης, Ευθυμιάδης, Δάσκαλος, Σωτηράκης

## Παραπομπές


## Πηγές
*
*
*

## Βιβλιογραφία
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1961-62

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1961-1962
Κύπελλο Κύπρου ποδοσφαίρου ανδρών 1962-63

Το **Κύπελλο Κύπρου 1962-63** ήταν η 21η έκδοση του Κυπέλλου Κύπρου. Νικητής ήταν ο ΑΠΟΕΛ για πέμπτη φορά στην ιστορία του.

## Σύστημα διεξαγωγής
Στο κύπελλο Κύπρου 1962-63 συμμετείχαν οι ομάδες του πρωταθλήματος Α΄ κατηγορίας 1962-63 και οι ομάδες του πρωταθλήματος Β΄ κατηγορίας 1962-63. 

Διεξήχθη σε 5 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας. 

Το 1962 η Κυπριακή Ομοσπονδία Ποδοσφαίρου έγινε μέλος της UEFA και από το 1963 συμμετείχε στις διοργανώσεις της ευρωπαϊκής ομοσπονδίας. Έτσι, η κυπελλούχος ομάδα της περιόδου 1962-63 εξασφάλιζε τη συμμετοχή της στο Κύπελλο Κυπελλούχων Ευρώπης ποδοσφαίρου 1963-64.

## Α΄ γύρος
Στον Α΄ γύρο συμμετείχαν 12 ομάδες. Οι υπόλοιπες 10 προκρίθηκαν στον Β΄ γύρο χωρίς αγώνα.



## Β΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν ο ΑΠΟΕΛ και η Ανόρθωση. Ο τελικός διεξήχθη στις 23 Ιουνίου 1963 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία. Το παιχνίδι τελείωσε 2-2. Για το λόγο αυτό διεξήχθη επαναληπτικός στις 30 Ιουνίου 1963 στο ίδιο γήπεδο. Νικητής ήταν ο ΑΠΟΕΛ με σκορ 1-0.

ΑΠΟΕΛ: Αλωνεύτης, Ασσιώτης, Χαριτάκης, Χιώτης, Παρτάκης, Παντέλας, Νικάκης, Τασουρής, Νίκαρος, Πάπαλλος, Άντρος.

Ανόρθωση: Πάπυρος, Σιαηλής, Ιακώβου, Κ. Πιερρής, Καράς, Άντης, Σιαλής, Άσπρου, Θωμάς, Κοκκινής, Κοβής.

Σκόρερ: 56' 1-0 Πάπαλος

## Παραπομπές


## Πηγές
*
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1962-63

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1962-1963
Κύπελλο Κύπρου ποδοσφαίρου ανδρών 1963-64

Το **Κύπελλο Κύπρου 1963-64** ήταν η 22η έκδοση του Κυπέλλου Κύπρου. Νικητής ήταν η Ανόρθωση για τέταρτη φορά στην ιστορία της.

## Προκήρυξη κυπέλλου
Λόγω των δικοινοτικών διαταραχών στην Κύπρο το Δεκέμβριο του 1963, η Κυπριακή Ομοσπονδία Ποδοσφαίρου (ΚΟΠ), στις 28 Δεκεμβρίου 1963 αποφάσισε τη διακοπή του πρωταθλήματος Α΄ κατηγορίας 1963-64. Το Μάιο του 1964, όταν οι συνθήκες ομαλοποιήθηκαν, η ΚΟΠ αποφάσισε να διοργανώσει «Ειδικό Πρωτάθλημα Κυπέλλου Κύπρου», με προαιρετική συμμετοχή των ομάδων της Α΄ κατηγορίας 1963-64. Από τις 11 ομάδες οι 7 δήλωσαν συμμετοχή. Η Αλκή, ο Άρης, η ΕΠΑ και ο Πεζοπορικός απείχαν λόγω δυσκολιών που αντιμετώπιζαν.

## Σύστημα διεξαγωγής
Στο κύπελλο Κύπρου 1963-64 συμμετείχαν οι 7 από τις 11 ομάδες του πρωταθλήματος Α΄ κατηγορίας 1963-64. Διεξήχθη σε 3 γύρους με το σύστημα νοκ-άουτ. Στα προημιτελικά οι αγώνες ήταν διπλοί. Προκρινόταν η ομάδα που πετύχαινε τα περισσότερα τέρματα συνολικά και στους δύο αγώνες. Αν οι δύο ομάδες πετύχαιναν τον ίδιο αριθμό τερμάτων, διεξαγόταν τρίτος αγώνας. Τα ημιτελικά και ο τελικός έγιναν με μονούς αγώνες στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.

Ο καθορισμός των ζευγαριών της προημιτελικής φάσης έγινε με βάση τον περιορισμό των μετακινήσεων των ομάδων στο ελάχιστο. Έτσι, τα 3 ζευγάρια αποτέλεσαν ομάδες από την ίδια πόλη. Επειδή στη Λευκωσία υπήρχαν 3 ομάδες, η μία από αυτές (Ολυμπιακός Λευκωσίας) κληρώθηκε να περάσει στην ημιτελική φάση χωρίς αγώνα. Επιπλέον, καθορίστηκε όπως αναμετρηθεί με τον νικητή του ζευγαριού των άλλων 2 ομάδων της Λευκωσίας (ΑΠΟΕΛ-Ομόνοια). Η νικήτρια του ζευγαριού των ομάδων της Λεμεσού (ΑΕΛ-Απόλλων) αντιμετώπισε την νικήτρια του ζευγαριού των ομάδων της Αμμοχώστου (Ανόρθωση-Νέα Σαλαμίνα).

Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1964-65.

## Προημιτελικά




1Επειδή και τα δύο παιχνίδια τελείωσαν ισόπαλα με το ίδιο σκορ, διεξήχθη και τρίτος αγώνας.

## Ημιτελικά




## Τελικός
Στον τελικό προκρίθηκαν η Ανόρθωση και ο ΑΠΟΕΛ. Ο τελικός διεξήχθη στις 5 Ιουλίου 1964 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία. Νικήτρια ήταν η Ανόρθωση με σκορ 3-0.

## Παραπομπές


## Πηγές
*
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1963-64

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1963-1964
Δήμος Βασιλικής

Ο **Δήμος Βασιλικής** υπήρξε πρωτοβάθμιος οργανισμός τοπικής αυτοδιοίκησης της Ελλάδας, στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τη Βασιλική.

Συνόρευε με τον Δήμο Καλαμπάκας στα βόρεια και στα δυτικά, με τον Δήμο Φαλώρειας στα νότια και με τον Δήμο Παραληθαίων στα ανατολικά. Ήταν κατά βάση δήμος αγροτικός και πεδινός με μέσο σταθμικό υψομέτρου 162 μέτρων. Αποτελούνταν από 3 δημοτικά (από το 2006 τοπικά) διαμερίσματα, καταλάμβανε έκταση 41,8 τ.χλμ. περίπου και είχε μόνιμο πληθυσμό 2.350 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Βασιλικής ενσωματώθηκε στον νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Βασιλικής ταυτίζονται με τα όρια της Δημοτικής Ενότητας Βασιλικής του Δήμου Μετεώρων.

## Διοικητική διαίρεση
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:

## Δήμαρχοι
μικρογραφία|Ο βράχος της Θεόπετρας δεσπόζει στην περιοχή του πρώην Δήμου Βασιλικής
Δήμαρχοι Βασιλικής διετέλεσαν οι εξής:

## Αναφορές


Β
Δήμος Γόμφων

Ο **Δήμος Γόμφων** υπήρξε δήμος της Ελλάδας στον νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τον οικισμό Λυγαριά.

Βρισκόταν στο νότιο τμήμα του νομού και συνόρευε στα βόρεια με τον Δήμο Πιαλείων, στα βορειοανατολικά με τον Δήμο Τρικκαίων, στα ανατολικά με τον Δήμο Μεγάλων Καλυβίων, στα νότια με τον Δήμο Μουζακίου του νομού Καρδίτσας και στα δυτικά με τον Δήμο Πύλης και τον Δήμο Πιαλείων. Ήταν δήμος αγροτικός και πεδινός με μέσο σταθμικό υψομέτρου 136 μέτρων. Αποτελούνταν από 6 δημοτικά διαμερίσματα (από το 2006 ονομάζονταν τοπικά διαμερίσματα) με έναν οικισμό το καθένα, καταλάμβανε έκταση 58,482 τ.χλμ. και είχε μόνιμο πληθυσμό 4901 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Γόμφων ενσωματώθηκε στον νέο διευρυμένο Δήμο Πύλης της Περιφέρειας Θεσσαλίας. Τα όρια του πρώην Δήμου Γόμφων ταυτίζονται με τα όρια της Δημοτικής Ενότητας Γόμφων του Δήμου Πύλης.

## Διοικητική διαίρεση
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:

## Δήμαρχοι
Δήμαρχοι του καποδιστριακού δήμου Γόμφων διετέλεσαν οι εξής:

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

## Αναφορές

Γ
Κύπελλο Κύπρου ποδοσφαίρου ανδρών 1964-65

Το **Κύπελλο Κύπρου 1964-65** ήταν η 23η έκδοση του Κυπέλλου Κύπρου. Νικήτρια ήταν η Ομόνοια για πρώτη φορά στην ιστορία της.

## Σύστημα διεξαγωγής
Στο κύπελλο Κύπρου 1964-65 συμμετείχαν οι 11 ομάδες του πρωταθλήματος Α΄ κατηγορίας 1964-65 και ο πρωταθλητής του πρωταθλήματος Β΄ κατηγορίας 1964-65 (το κύπελλο διεξήχθη μετά τη λήξη των πρωταθληματών).

Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας. 

Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1965-66.

## Α΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν η Ομόνοια και ο Απόλλων. Ο τελικός διεξήχθη στις 4 Ιουλίου 1965 στο Παλιό Γ.Σ.Π. (το οποίο ήταν και έδρα της Ομόνοιας) στη Λευκωσία. Νικήτρια ήταν η Ομόνοια με σκορ 5-1.

## Παραπομπές


## Πηγές
*
*
*
*
*
*
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1964-65

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1964-1965
Δήμος Καλλιδένδρου

Ο **Δήμος Καλλιδένδρου** υπήρξε δήμος της Ελλάδας στον νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα το Βαλτινό.

Βρισκόταν στο κεντρικό τμήμα του νομού και συνόρευε με τον Δήμο Κόζιακα στα δυτικά, με τον Δήμο Φαλώρειας στα βόρεια και ανατολικά και με τον Δήμο Πιαλείων στα νότια και ανατολικά. Ήταν δήμος πεδινός και αγροτικός με μέσο σταθμικό υψομέτρου 119 μέτρων. Αποτελούνταν από 4 δημοτικά διαμερίσματα (από το 2006 ονομάζονταν τοπικά διαμερίσματα) και 9 οικισμούς, καταλάμβανε έκταση 21,833 τ.χλμ. και είχε μόνιμο πληθυσμό 2311 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Καλλιδένδρου ενσωματώθηκε στον νέο διευρυμένο Δήμο Τρικκαίων της Περιφέρειας Θεσσαλίας. Τα όρια του πρώην Δήμου Καλλιδένδρου ταυτίζονται με τα όρια της Δημοτικής Ενότητας Καλλιδένδρου του Δήμου Τρικκαίων.

## Διοικητική διαίρεση
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:

## Δήμαρχοι
Δήμαρχοι Καλλιδένδρου διετέλεσαν οι εξής:

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

## Αναφορές

K
Δήμος Τυμφαίων

Ο **Δήμος Τυμφαίων** υπήρξε δήμος της Ελλάδας στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τον Κονισκό.

Βρισκόταν στο βόρειο τμήμα του νομού και συνόρευε στα δυτικά με τον Δήμο Χασίων και τον Δήμο Καλαμπάκας, στα νότια με τον Δήμο Παραληθαίων, τον Δήμο Καλαμπάκας και τον Δήμο Φαλώρειας, στα ανατολικά με την Κοινότητα Βερδικούσσας και τον Δήμο Ποταμιάς του νομού Λάρισας και στα βόρεια με τον Δήμο Αντιχασίων του νομού Λάρισας και τον Δήμο Δεσκάτης του νομού Γρεβενών. Ήταν κατά βάση δήμος αγροτικός και ορεινός, εκτεινόμενος στις πλαγιές των Αντιχασίων σε μέσο σταθμικό υψόμετρο 841 μέτρων. Αποτελείτο από 7 δημοτικά διαμερίσματα (από το 2006 ονομάζονταν τοπικά διαμερίσματα) και 10 οικισμούς, καταλάμβανε έκταση 262,5 τ.χλμ. και είχε μόνιμο πληθυσμό 1.536 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Τυμφαίων ενσωματώθηκε στο νέο διευρυμένο Δήμο Καλαμπάκας (ο οποίος το 2018 μετονομάστηκε σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Τυμφαίων ταυτίζονται με τα όρια της Δημοτικής Ενότητας Τυμφαίων του Δήμου Μετεώρων.

Ομώνυμος δήμος με έδρα τον Κονισκό είχε λειτουργήσει στην περιοχή και κατά τη χρονική περίοδο 1883-1912.

## Διοικητική διαίρεση
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:

## Δήμαρχοι
Δήμαρχοι Τυμφαίων διετέλεσαν οι εξής:

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

## Αναφορές


Τ
Δήμος Φαλώρειας

Ο **Δήμος Φαλώρειας** υπήρξε δήμος της Ελλάδας στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τον οικισμό Κεφαλόβρυσο.

Βρισκόταν στο κεντρικό τμήμα του νομού και συνόρευε στα βόρεια με τον Δήμο Καλαμπάκας και τον Δήμο Βασιλικής, στα ανατολικά με τον Δήμο Παραληθαίων, στα νοτιοανατολικά με τον Δήμο Τρικκαίων, στα νότια με τον Δήμο Πιαλείων και τον Δήμο Καλλιδένδρου, στα νοτιοδυτικά με τον Δήμο Κόζιακα και στα δυτικά με τον Δήμο Κλεινοβού. Ήταν κατά βάση δήμος αγροτικός με μέσο σταθμικό υψομέτρου 145 μέτρων. Αποτελείτο από 5 δημοτικά διαμερίσματα (από το 2006 ονομάζονταν τοπικά διαμερίσματα) και 8 οικισμούς, καταλάμβανε έκταση 76,329 τ.χλμ. και είχε μόνιμο πληθυσμό 3.946 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Φαλώρειας ενσωματώθηκε στο νέο διευρυμένο Δήμο Τρικκαίων της Περιφέρειας Θεσσαλίας. Τα όρια του πρώην Δήμου Φαλώρειας ταυτίζονται με τα όρια της Δημοτικής Ενότητας Φαλώρειας του Δήμου Τρικκαίων.

## Διοικητική διαίρεση
Ο Δήμος Φαλώρειας περιλάμβανε τα παρακάτω δημοτικά/τοπικά διαμερίσματα και οικισμούς:

## Δήμαρχοι
μικρογραφία|Το Δημαρχείο Φαλωρείας στο Κεφαλόβρυσο|240x240εσ
Δήμαρχοι Φαλώρειας διετέλεσαν οι εξής:

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

## Αναφορές


Φ
Κύπελλο Κύπρου ποδοσφαίρου ανδρών 1966-67

Το **Κύπελλο Κύπρου 1966-67** ήταν η 25η έκδοση του Κυπέλλου Κύπρου. Νικητής ήταν ο Απόλλων για δεύτερη φορά στην ιστορία του.

## Σύστημα διεξαγωγής
Στο κύπελλο Κύπρου 1966-67 συμμετείχαν οι 12 ομάδες του πρωταθλήματος Α΄ κατηγορίας 1966-67 και οι 4 από τις 12 ομάδες του πρωταθλήματος Β΄ κατηγορίας 1966-67. Η Β΄ κατηγορία την περίοδο εκείνη διεξήχθη σε 2 ομίλους. Στο κύπελλο συμμετείχαν οι πρώτες δύο ομάδες κάθε ομίλου (το κύπελλο διεξήχθη μετά την ολοκλήρωση των πρωταθλημάτων).

Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας. 

Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1967-68.

## Α΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν ο Απόλλων και η Αλκή. Ο τελικός διεξήχθη στις 2 Ιουλίου 1967 στο Παλιό Γ.Σ.Π. στη Λευκωσία. Νικητής ήταν ο Απόλλων με σκορ 1-0.

## Παραπομπές


## Πηγές
*
*
*
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1966-67

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1966-1967
Κύπελλο Κύπρου ποδοσφαίρου ανδρών 1967-68

Το **Κύπελλο Κύπρου 1967-68** ήταν η 26η έκδοση του Κυπέλλου Κύπρου. Νικητής ήταν ο ΑΠΟΕΛ για έκτη φορά στην ιστορία του.

## Σύστημα διεξαγωγής
Στο κύπελλο Κύπρου 1967-68 συμμετείχαν οι ομάδες του πρωταθλήματος Α΄ κατηγορίας 1967-68 και οι ομάδες του πρωταθλήματος Β΄ κατηγορίας 1967-68. Διεξήχθη σε 6 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας. 

Στους δύο προκριματικούς γύρους συμμετείχαν μόνο οι ομάδες της Β΄ κατηγορίας, με εξαίρεση τους νικητές των δύο ομίλων (η Β΄ κατηγορία την περίοδο εκείνη διεξήχθη σε 2 ομίλους και το κύπελλο διεξήχθη μετά την ολοκλήρωση των πρωταθλημάτων).

Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1968-69.

## Α΄ προκριματικός γύρος




## Β΄ προκριματικός γύρος




## Α΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν ο ΑΠΟΕΛ και η ΕΠΑ. Ο τελικός διεξήχθη στις 7 Ιουλίου 1968 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία. Νικητής ήταν ο ΑΠΟΕΛ με σκορ 2-1.

## Παραπομπές


## Πηγές
*
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1967-68

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1967-1968
Αναξαγόρας (μυθολογία)

Στην Αρχαία ελληνική μυθολογία, ο **Αναξαγόρας** βασιλιάς στο Άργος ήταν γιος του Μεγαπένθη ή σύμφωνα με άλλους συγγραφείς του γιου του Μεγαπένθη Αργέως. Υπάρχουν δύο διαφορετικές ιστορίες σύμφωνα με τις οποίες μοιράστηκε το βασίλειο του Άργους στα τρία, και στις δύο περιπτώσεις σύμφωνα με μερικές πηγές ήταν ο ίδιος ο Αναξαγόρας ή με τις υπόλοιπες ο παππούς του Προίτος. 

## Η θεραπεία του πρίγκιπα

Σύμφωνα με μια πρώτη εκδοχή ο γιος του βασιλιά υπέφερε από μια σπάνια ασθένεια και ο διάσημος μάντης Μελάμποδας κλήθηκε να θεραπεύσει τον νεαρό πρίγκιπα. Ο Μελάμπους θυσίασε έναν βόδι και στην συνέχεια οι Γύπες ήρθαν για να φάνε το πτώμα του. Ο ίδιος που ήξερε να επικοινωνεί με τα πτηνά τους ρώτησε σχετικά με την ασθένεια του πρίγκιπα. Οι γύπες απάντησαν στον Μελάμποδα ότι τρόμαξε το παιδί την τελευταία φορά που έγινε ένα μεγάλο γλέντι στο οποίο ακολούθησε μια αιματηρή θυσία από τον ίδιο τον βασιλιά. Ο βασιλιάς πήρε το μαχαίρι της θυσίας και το πέταξε μακριά για να ηρεμήσει το παιδί, καρφώθηκε σε ένα δέντρο και τραυμάτισε μία από τις Αμαδρυάδες. Οι Αμαδρυάδες του ζήτησαν στην συνέχεια να βγάλει το μαχαίρι από το δέντρο, να τρίψει την σκουριά του και να την δώσει στο παιδί με νερό να την πιεί. Ο Μελάμποδας ακολούθησε πιστά τις οδηγίες και το παιδί θεραπεύτηκε, τότε ο Μελάμποδας ζήτησε σαν ανταμοιβή από τον βασιλιά τα δύο τρίτα του βασιλείου, το ένα για τον ίδιο και το άλλο για τον αδελφό του Βίαντα, ο βασιλιάς συμφώνησε.

## Η θεραπεία των θυγατέρων του βασιλιά

Στην δεύτερη εκδοχή οι κόρες του βασιλιά κυριεύτηκαν από τρέλα λόγω ασέβειας που είχαν επιδείξει στον θεό Διόνυσο. Ο βασιλιάς ζήτησε από τον μάντη Μελάμποδα να τις θεραπεύσει και ο Μελάμποδας ζήτησε σαν ανταμοιβή το ένα τρίτο του βασιλείου αλλά πήρε αρνητική απάντηση. Η τρέλα εξαπλώθηκε σε όλες τις γυναίκες του Άργους. Ο Μελάμποδας ζήτησε αυτή την φορά από τον βασιλιά τα δύο τρίτα του Άργους ένα για τον ίδιο και έναν για τον αδελφό του Βίαντα, ο βασιλιάς αυτή την φορά πανικόβλητος συμφώνησε. Μετά την θεραπεία των θυγατέρων το βασίλειο του Άργους χωρίστηκε στα τρία, το ένα τρίτο διατηρήθηκε στους απογόνους του Αναξαγόρα, τα άλλα δύο τρίτα στους απογόνους του Βίαντα και του Μελάμποδα αντίστοιχα που παντρεύθηκαν τις δύο θεραπευμένες κόρες του βασιλιά. Ο Οίκος του Αναξαγόρα θα διατηρηθεί στο Άργος περισσότερο από αυτούς του Βίαντα και του Μελάμποδα, τελευταίος απόγονος του θα είναι ο Κυλαράβης.

## Παραπομπές



## Πηγές

*Erich Bethe: Anaxagoras 1. In: Paulys Realencyclopädie der classischen Altertumswissenschaft (RE). Band I,2, Stuttgart 1894, Sp. 2076

Κατηγορία:Βασιλείς του Άργους
Κατηγορία:Αβαντιάδες
Σαν Χουάν

Το **Σαν Χουάν** () είναι πρωτεύουσα και μεγαλύτερη πόλη του Πουέρτο Ρίκο. Ο πληθυσμός της είναι 395.326 κάτοικοι, ενώ στην ευρύτερη περιοχή της πρωτεύουσας ζουν περίπου 2.000.000 κάτοικοι, δηλαδή, περίπου ο μισός πληθυσμός της χώρας. Το Σαν Χουάν είναι απο τα μεγαλύτερα εμπορικά λιμάνια στην Καραϊβική.

Η πρωτεύουσα του Πουέρτο Ρίκο είναι η δεύτερη παλαιότερη πρωτεύουσα ιδρυμένη από τους Ευρωπαίους στην Αμερική, μετά το Σάντο Ντομίνγκο, στη Δομινικανή Δημοκρατία, που ιδρύθηκε το 1496, και είναι η παλαιότερη πόλη ιδρυμένη από τους Ευρωπαίους υπό την κυριαρχία των Ηνωμένων Πολιτειών. Πολλά ιστορικά κτήρια βρίσκονται στην ιστορική συνοικία του Παλιού Σαν Χουάν· μεταξύ των πιο αξιοσημείωτων είναι τα πρώην αμυντικά τείχη της πόλης, το Φορτ Σαν Φελίπε δελ Μόρρο και Φορτ Σαν Κριστόβαλ, και η Λα Φορταλέζα, το παλαιότερο εκτελεστικό μέγαρο σε συνεχή χρήση στην Αμερική. Αυτές οι ιστορικές τοποθεσίες ανακηρύχθηκαν Μνημείο Παγκόσμιας Κληρονομιάς της UNESCO το 1983.

## Κλίμα
Το κλίμα στο Σαν Χουάν είναι τροπικό και η μέση θερμοκρασία κυμαίνεται μεταξύ 28&nbsp;°C και 32&nbsp;°C.

## Δείτε επίσης
*Εθνική Βιβλιοθήκη του Πουέρτο Ρίκο

## Παραπομπές


## Εξωτερικοί Σύνδεσμοι

Κατηγορία:Γεωγραφία του Πουέρτο Ρίκο
Κατηγορία:Πόλεις του Πουέρτο Ρίκο
Κατηγορία:Πρωτεύουσες της Κεντρικής Αμερικής
Κύπελλο Κύπρου ποδοσφαίρου ανδρών 1980-81

Το **Κύπελλο Κύπρου 1980-81** ήταν η 39η έκδοση του Κυπέλλου Κύπρου. Νικήτρια ήταν η Ομόνοια για πέμπτη φορά στην ιστορία της.

## Σύστημα διεξαγωγής
Στο κύπελλο Κύπρου 1980-81 συμμετείχαν οι 14 ομάδες του πρωταθλήματος Α΄ κατηγορίας 1980-81, οι 14 ομάδες του πρωταθλήματος Β΄ κατηγορίας 1980-81 και οι 13 ομάδες του πρωταθλήματος Γ΄ κατηγορίας 1980-81.

Διεξήχθη σε 6 γύρους. Διεξήχθη με το σύστημα νοκ-άουτ. Σε κάθε γύρο έγιναν μονοί αγώνες στην έδρα της ομάδας που είχε κληρωθεί ως γηπεδούχος. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, γινόταν επαναληπτικός αγώνας στην έδρα της φιλοξενούμενης ομάδας. Αν το αποτέλεσμα ήταν ισόπαλο, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι.

Ο τελικός ήταν μονός.

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1981-82.

## Προκριματικός γύρος
Στον προκριματικό γύρο συμμετείχαν οι 13 ομάδες του πρωταθλήματος Γ΄ κατηγορίας 1980-81 και 5 από τις 14 ομάδες της Β΄ κατηγορίας 1980-81 (οι 5 τελευταίες ομάδες της βαθμολογίας την ημέρα της κλήρωσης).





## Α΄ γύρος
Στον Α΄ γύρο συμμετείχαν οι ομάδες που προκρίθηκαν από τον προκριματικό γύρο, οι ομάδες του πρωταθλήματος Β΄ κατηγορίας 1980-81 που δεν συμμετείχαν στον προκριματικό γύρο και όλες οι ομάδες του πρωταθλήματος Α΄ κατηγορίας 1980-81.




## Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν η Ομόνοια και η Ένωσις Νέων Παραλιμνίου. Ο τελικός διεξήχθη στις 20 Ιουνίου 1981 στο Τσίρειο Στάδιο στη Λεμεσό. Το παιχνίδι έληξε ισόπαλο 1-1. Μια βδομάδα αργότερα, στις 27 Ιουνίου 1981, διεξήχθη επαναληπτικός στο ίδιο στάδιο. Νικήτρια ήταν η Ομόνοια με σκορ 3-0.

## Παραπομπές


## Πηγές
*
*

## Βιβλιογραφία
*
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1980-81

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1980-1981
Φόρμιγξ

thumb|right|150px|Φόρμιγγα.
Η **Φόρμιγγα** ήταν έγχορδο μουσικό όργανο της αρχαιότητας, και συγκεκριμένα της ομηρικής εποχής. Το συναντάμε από τον 9ο μέχρι τον 6ο αιώνα π.Χ.. Αργότερα παραχώρησε την θέση της στην κιθάρα και την λύρα.

## Περιγραφή
Ο Όμηρος αναφέρει στην Ιλιάδα και την Οδύσσεια, ότι ήταν καλυμμένη με χρυσάφι και ελεφαντόδοντο και οι ήχοι της συνόδευαν τον ποιητή κατά την απαγγελία του έπους. 

Αρχαιολογικά ευρήματα, καθώς και κείμενα του Ησίοδου και του Αριστοφάνη μας λένε ότι είχε τέσσερις χορδές, όπως και τέσσερις νότες είχε η Ιωνική μουσική.

## Εξωτερικοί σύνδεσμοι
* http://homepage.univie.ac.at/gottfried.fliedl/musica/musica_glossar/phorminx.html gespeichert auf den Seiten des Internet Archive
* Bebilderte Abgrenzung von Phorminx, Kithara und Lyra (Αγγλικά)

Κατηγορία:Αρχαία μουσικά όργανα
Κατηγορία:Έγχορδα μουσικά όργανα
Κατηγορία:Αρχαία ελληνική μουσική
Κατηγορία:Μουσικά όργανα
Δήμος Ελευθερών

Ο **Δήμος Ελευθερών** ήταν δήμος του νομού Καβάλας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Παγγαίου. Βρισκόταν στο δυτικό τμήμα του νομού. Αποτελούταν από 7 δημοτικά διαμερίσματα, καταλάμβανε έκταση 150,5 Km2 και είχε συνολικό πληθυσμό 7.376 κατοίκους. Έδρα του δήμου ήταν η Νέα Πέραμος. Σήμερα αποτελεί Δημοτική Ενότητα του Δήμου Παγγαίου.

Ο δήμος περιλάμβανε τα παρακάτω δημοτικά διαμερίσματα και οικισμούς.
: ** [[Δημοτικό διαμέρισμα Νέας Περάμου Καβάλας|Δ.δ. Νέας Περάμου]]** [ 2.489 ]  
::* η Νέα Πέραμος [ 2.468 ]  
::* η Αγία Μαρίνα [ 3 ]  
::* ο Άγιος Αθανάσιος [ 18 ]  
: ** Δ.δ. Αγίου Ανδρέου ** -- ο Άγιος Ανδρέας [ 314 ]
: ** [[Δημοτικό διαμέρισμα Ελαιοχωρίου Καβάλας|Δ.δ. Ελαιοχωρίου]]** [ 1.152 ]  
::* το Ελαιοχώρι [ 1.126 ]  
::* η Παραλία Ελαιοχωρίου [ 26 ]  
: ** Δ.δ. Ελευθερών ** -- οι Ελευθερές [ 1.325 ]
: ** [[Δημοτικό διαμέρισμα Μυρτοφύτου Καβάλας|Δ.δ. Μυρτοφύτου]]** [ 496 ]  
::* το Μυρτόφυτο [ 484 ]  
::* η Παραλία Μυρτοφύτου [ 12 ]  
: ** [[Δημοτικό διαμέρισμα Νέας Ηρακλείτσης Καβάλας|Δ.δ. Νέας Ηρακλείτσης]]** [ 1.003 ]  
::* η Νέα Ηρακλείτσα ή Νέα Ηρακλίτσα [ 959 ]  
::* η Αποβάθρα [ 44 ]  
: ** [[Δημοτικό διαμέρισμα Φωλεάς Καβάλας|Δ.δ. Φωλεάς]]** [ 597 ]  
::* η Φωλιά [ 575 ]  
::* ο Πύργος [ 22 ]

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Ε